Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 720

1. A tantermek, műhelyek kérdése a tanulásszervezésnek meghatározó eleme. Az új módszerekhez nehezen illeszkedik a normál tantermek padsora. A hagyományos berendezés esetén még az alapvető kommunikáció is lehetetlen, hiszen a tanulók egymásmögött ülnek. Csoportmunkára, differenciálásra, projektekre ez a tantermi forma alkalmatlan. Ezért ajánljuk a normál tantermek átrendezését és kistantermek bekapcsolását, ha erre lehetőség van. Jó lenne, ha a szaktanteremben is ott lennének nyitott polcokon a legfontosabb enciklopédiák, kézikönyvek. Az audiovizuális technika kiegészítheti, illetve pótolhatja ennek egy részét. A könyveknek és az egyéb eszközöknek alkalmasaknak kell lenniük a csoportos, az egyéni és az önálló tanulás segítésére, tehát a tantermek berendezése döntő jelentőségű a tanulásszervezés szempontjából. Gondolnunk kell arra is, hogy a szakiskolai tanulók jelentős része csak az iskola által teremtett keretek között tud tanulni. 2006/79/II. szám

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes